CELEX: 62014TN0542
Language: mt
Date: 2014-07-21 00:00:00
Title: Kawża T-542/14: Rikors ippreżentat fil- 21 ta’ Lulju 2014 – Grupo Bimbo vs UASI (Forma ta’ ħobż għas-sandwiċ tond)

29.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 339/21
            
         Rikors ippreżentat fil-21 ta’ Lulju 2014 – Grupo Bimbo vs UASI (Forma ta’ ħobż għas-sandwiċ tond)
   (Kawża T-542/14)
   2014/C 339/25
   Lingwa tal-kawża: l-Ispanjol
   
      Partijiet
   
   
      Rikorrenti: Grupo Bimbo, SAB de CV (Messiku, il-Messiku) (rappreżentant: N. Fernández Fernández Pacheco, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tad-19 ta’ Mejju 2014 fil-Każ R 1911/2013-4, peress li hija illegali u tikser id-dispożizzjonijiet legali fis-seħħ dwar it-trade mark Komunitarja, u tiddeċiedi skont it-talbiet inklużi fir-rikors, kemm jekk fuq bażi tad-differenza intrinsika tat-trade mark tridimensjonali li saret l-applikazzjoni għaliha jew abbażi tad-distintività miksuba bl-użu, tilqa’ dan ir-rikors u tordna r-reġistrazzjoni tal-applikazzjoni għat-trade mark Komunitarja Nru 1 1 7 47  987, għal prodotti fil-klassi 30 tal-Klassifikazzjoni Internazzjonali, minħabba li din hija legali u ammissibbli;
            
         
               —
            
            
               ladarba dan ir-rikors jiġi milqugħ u t-trade mark inkwistjoni tiġi rreġistrata, tordna lill-konvenut iħallas l-ispejjeż tal-proċeduri u t-taxxi mħallsa lill-UASI.
            
         
      Motivi u argumenti prinċipali
   
   
      Trade mark Komunitarja kkonċernata:it-trade mark tridimensjonali fil-forma ta’ ħobż għas-sandwiċ tond fil-klassi 30 – Applikazzjoni għal trade mark Komunitarja Nru 1 1 7 47  987
   
      Deċiżjoni tal-eżaminatur: applikazzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 7(1)(b) tar-Regolament Nru 207/2009